**«Қазақстан Республикасының кейбір заңнамалық актілеріне атқарушылық іс жүргізуді жетілдіру мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**салыстырма кесте**

|  |  |  |  |  |
| --- | --- | --- | --- | --- |
| **№****р/с** | **Құрыл****ымдық элемент** | **Заңнамалық актінің редакциясы** | **Жобаның редакциясы** | **Негіздеме** |
| **«Атқарушылық іс жүргізу және сот орындаушыларының мәртебесі туралы»** **2010 жылғы 2 сәуірдегі Қазақстан Республикасының Заңы** |
| 1. | 27-бап | **27-бап. Атқарушылық іс жүргізудегі хабархаттар мен шақырулар** 1. Атқарушылық іс жүргізуге қатысушылар атқарушылық әрекеттер және мәжбүрлеп орындату шаралары туралы хабархатпен хабарландырылады. Атқарушылық құжат дереу орындалуға жататын жағдайларда, сондай-ақ мүлікке тыйым салу және өзге де қамтамасыз ету шараларын қабылдау кезінде сот орындаушысы атқарушылық әрекеттер жасауға және атқарушылық іс жүргізуге қатысушыларды бұл туралы алдын ала хабардар етпей, мәжбүрлеп орындату шараларын қабылдауға құқылы. **Сот орындаушысына не атқарушылық әрекеттер жасалатын жерге шақырулар шақыру қағазын жіберу арқылы жүзеге асырылады.** Шақыру қағазында мыналар көрсетіледі:1) адам шақырылатын сот орындаушысының тегі, аты, әкесінің аты (егер ол жеке басты куәландыратын құжатта көрсетілсе), оның мекенжайы;2) шақырылатын жеке тұлғаның тегі, аты, әкесінің аты (егер ол жеке басты куәландыратын құжатта көрсетілсе) не заңды тұлғаның атауы; 3) келу орны мен уақытын көрсету; 4) шақырудың негізі, адам шақырылатын атқарушылық іс жүргізудің нөмірі;5) атқарушылық құжатты орындау үшін қажетті онда бар құжаттарды ұсынуға адамға ұсыныс жасау; 6) осы Заңның [16-бабында](https://adilet.zan.kz/kaz/docs/Z100000261_#z104) көзделген құқықтар мен міндеттерді көрсету;7) хабарланатын немесе шақырылатын адамның келмеуінің салдарын және оның келмеу себептерін хабарлау міндетін көрсету;8) шақыру қағазын немесе хабархатты, шақыруды жіберген адамның қолы.Шақыру қағазы шақырылатын тұлғаның **сот орындаушысына не атқарушылық әрекеттер жасалатын орынға** уақтылы келуі үшін жеткілікті мерзім болатындай есеппен жіберілуге тиіс. | **27-бап. Атқарушылық іс жүргізудегі хабархаттар мен шақырулар** 1. Атқарушылық іс жүргізуге қатысушылар атқарушылық әрекеттер және мәжбүрлеп орындату шаралары туралы хабархатпен хабарландырылады. Атқарушылық құжат дереу орындалуға жататын жағдайларда, сондай-ақ мүлікке тыйым салу және өзге де қамтамасыз ету шараларын қабылдау кезінде сот орындаушысы атқарушылық әрекеттер жасауға және атқарушылық іс жүргізуге қатысушыларды бұл туралы алдын ала хабардар етпей, мәжбүрлеп орындату шараларын қабылдауға құқылы.**Борышкердің жеке қатысуы талап етілетін жағдайларда сот орындаушысы шақыру қағазын жіберу арқылы оны атқарушылық әрекеттер жасалатын жерге шақыруға құқылы.**Шақыру қағазында мыналар көрсетіледі:1) адам шақырылатын сот орындаушысының тегі, аты, әкесінің аты (егер ол жеке басты куәландыратын құжатта көрсетілсе), оның мекенжайы;2) шақырылатын жеке тұлғаның тегі, аты, әкесінің аты (егер ол жеке басты куәландыратын құжатта көрсетілсе) не заңды тұлғаның атауы; 3) келу орны мен уақытын көрсету;4) шақырудың негізі, адам шақырылатын атқарушылық іс жүргізудің нөмірі;5) атқарушылық құжатты орындау үшін қажетті онда бар құжаттарды ұсынуға адамға ұсыныс жасау;6) осы Заңның [16-бабында](https://adilet.zan.kz/kaz/docs/Z100000261_#z104) көзделген құқықтар мен міндеттерді көрсету;7) хабарланатын немесе шақырылатын адамның келмеуінің салдарын және оның келмеу себептерін хабарлау міндетін көрсету;8) шақыру қағазын немесе хабархатты, шақыруды жіберген адамның қолы.Шақыру қағазы шақырылатын тұлғаның **атқарушылық әрекеттер жасалатын орынға** уақтылы келуі үшін жеткілікті мерзім болатындай есеппен жіберілуге тиіс.  | «Атқарушылық іс жүргізу және сот орындаушыларының мәртебесі туралы» Заңның 27-бабының 1-тармағына сәйкес сот орындаушысына не атқарушылық әрекеттер жасалатын жерге шақырулар шақыру қағазын жіберу арқылы жүзеге асырылады.Іс жүзінде сот орындаушылары борышкерлерді негізсіз және қажеттіліксіз өздеріне шақыра алады. Осыған байланысты сот орындаушысына шақыруларды жеке алып тастау және Атқарушылық іс жүргізу орындалатын жерге шақыруларды ғана қалдыру және шақырулар борышкердің жеке қатысуын талап ететін жағдайларда ғана жүзеге асырылуы мүмкін екендігі туралы нақтылау енгізу ұсынылады.  |
| 2. |  37-бап  |  **37-бап. Атқарушылық құжатты iс жүргiзуге қабылдау**   …  2. Арызға өндіріп алушы не оның өкілі қол қояды. Өкіл оның өкілеттігін куәландыратын сенімхатты немесе өзге де құжатты арызға қоса береді. Арызда **атқарушылық құжаттағы талаптардың орындалуын қамтамасыз ету мақсатында борышкердің мүлкіне тыйым салу туралы, сондай-ақ борышкер үшін осы Заңда көзделген шектеулерді белгілеу туралы өтініш болуы мүмкін.**… 4. Сот орындаушысы Қазақстан Республикасының заңнамасында белгіленген талаптарға сәйкес келетін атқарушылық құжат өзіне келіп түскеннен кейін үш жұмыс күнінен кешіктірмей атқарушылық іс жүргізуді қозғайды, ол туралы қаулы шығарады. Жеке сот орындаушысы атқарушылық іс жүргізуді қозғаған кезде өндіріп алушымен атқарушылық құжаттың орындалу шарттары туралы келісім (шарт) жасасады, өндіріп алушының осы Заңда көзделген құқықтары мен міндеттерін түсіндіреді.   Мемлекеттің кірісіне өндіріп алу туралы атқарушылық құжаттар және істердің әлеуметтік маңызы бар санаттары бойынша атқарушылық іс жүргізуді жеке сот орындаушысы келісім (шарт) жасаспай қозғайды.  Сот орындаушысы атқарушылық іс жүргізуді қозғаумен бір мезгілде осы Заңда көзделген атқарушылық құжаттардың орындалуын қамтамасыз ету жөнінде шаралар қабылдайды, сондай-ақ атқарушылық іс жүргізудің мемлекеттік автоматтандырылған ақпараттық жүйесі арқылы тексеру жолымен борышкерге қатысты өзге де атқарушылық іс жүргізудің бар-жоғын анықтайды, олар анықталған жағдайда өндіріп алушыға хабарлайды және осы Заңға сәйкес оның талаптарын қанағаттандырудың кезектілік тәртібін түсіндіреді.**Жоқ.**  |  **37-бап. Атқарушылық құжатты әс жүргізуге қабылдау**…2. Арызға өндіріп алушы не оның өкілі қол қояды. Өкіл оның өкілеттігін куәландыратын сенімхатты немесе өзге де құжатты арызға қоса береді. Арызда **борыштың бар-жоғы туралы, борышкердің атқарушылық құжатты ішінара орындауы туралы ақпарат көрсетіледі,** **сондай-ақ атқарушылық құжаттағы талаптардың орындалуын қамтамасыз ету мақсатында борышкердің мүлкіне тыйым салу туралы, сондай-ақ борышкер үшін осы Заңда көзделген шектеулерді белгілеу туралы өтініш болуы мүмкін.** …4. Сот орындаушысы Қазақстан Республикасының заңнамасында белгіленген талаптарға сәйкес келетін атқарушылық құжат өзіне келіп түскеннен кейін үш жұмыс күнінен кешіктірмей атқарушылық іс жүргізуді қозғайды, ол туралы қаулы шығарады. Жеке сот орындаушысы атқарушылық іс жүргізуді қозғаған кезде өндіріп алушымен атқарушылық құжаттың орындалу шарттары туралы келісім (шарт) жасасады, өндіріп алушының осы Заңда көзделген құқықтары мен міндеттерін түсіндіреді.   Мемлекеттің кірісіне өндіріп алу туралы атқарушылық құжаттар және істердің әлеуметтік маңызы бар санаттары бойынша атқарушылық іс жүргізуді жеке сот орындаушысы келісім (шарт) жасаспай қозғайды.  Сот орындаушысы атқарушылық іс жүргізуді қозғаумен бір мезгілде осы Заңда көзделген атқарушылық құжаттардың орындалуын қамтамасыз ету жөнінде шаралар қабылдайды, сондай-ақ атқарушылық іс жүргізудің мемлекеттік автоматтандырылған ақпараттық жүйесі арқылы тексеру жолымен борышкерге қатысты өзге де атқарушылық іс жүргізудің бар-жоғын анықтайды, олар анықталған жағдайда өндіріп алушыға хабарлайды және осы Заңға сәйкес оның талаптарын қанағаттандырудың кезектілік тәртібін түсіндіреді.**Атқарушылық іс жүргізуді қозғау туралы қаулы қоса берілген хабарлама атқарушылық құжаттың орындалуын қамтамасыз ету жөнінде шаралар қабылданған кезден бастап үш жұмыс күнінен кешіктірілмей борышкерге жіберіледі.** | Заңның қолданыстағы редакциясында атқарушылық іс жүргізуді қозғау алдында борышкерде берешектің бар-жоғын тексеру жөніндегі талап жоқ.Іс жүзінде борышкер атқарушылық іс жүргізу басталғанға дейін қарызды өтеген жағдайларда атқарушылық іс жүргізу қозғалған кезде жағдайлар жиі туындайды. Осыған байланысты, атқарушылық іс жүргізу басталар алдында тұлғада берешектің болуын тексеруге мүмкіндік беретін норманы енгізуді ұсынамыз.Сондай-ақ сот орындаушысының борышкерді үш жұмыс күні ішінде мәжбүрлеп орындату шаралары туралы хабардар ету міндетін белгілеу ұсынылады. |
| 3. | 47-бап   | **47-бап. Атқарушылық іс жүргізуді тоқтатудың негіздері мен салдары**…2. Атқарушылық іс жүргізу тоқтатылған жағдайларда сот орындаушысы бір тәуліктің ішінде бұл туралы қаулы шығарады. Тиісті белгісімен атқарушылық құжатты не оның көшірмесін сот орындаушысы сотқа немесе құжатты берген басқа органға жібереді. Атқарушылық іс жүргізудің тоқтатылуымен бір мезгілде мәжбүрлеп орындату шараларының күші жойылуға тиіс. Осы баптың 1-тармағының 1), 2), 2-1) және 7) тармақшаларының негізінде тоқтатылған, орындалғаннан кейін атқарушылық санкция, орындау бойынша шығыстар, өсімпұл және жеке сот орындаушысының қызметіне ақы төлеу сомасы өндіріп алынуға жататын атқарушылық құжаттар бойынша орындалуын қамтамасыз ету шараларының күші олар өндіріліп алынғаннан кейін ғана тоқтатылуға тиіс. |  **47-бап. Атқарушылық іс жүргізуді тоқтатудың негіздері мен салдары** …2. Атқарушылық іс жүргізу тоқтатылған жағдайларда сот орындаушысы бір тәуліктің ішінде бұл туралы қаулы шығарады. Тиісті белгісімен атқарушылық құжатты не оның көшірмесін сот орындаушысы сотқа немесе құжатты берген басқа органға жібереді. Атқарушылық іс жүргізудің тоқтатылуымен бір мезгілде мәжбүрлеп орындату шараларының**, оның ішінде осы атқару құжаты бойынша басқа сот орындаушылары қабылдаған құжаттардың** күші жойылуға тиіс. Осы баптың 1-тармағының 1), 2), 2-1) және 7) тармақшаларының негізінде тоқтатылған, орындалғаннан кейін атқарушылық санкция, орындау бойынша шығыстар, өсімпұл және жеке сот орындаушысының қызметіне ақы төлеу сомасы өндіріп алынуға жататын атқарушылық құжаттар бойынша **мәжбүрлеп орындату** шараларының күші олар өндіріліп алынғаннан кейін ғана тоқтатылуға тиіс. | Сот орындаушысының барлық алдыңғы сот орындаушыларының қаулыларын жою жөніндегі міндетін белгілеу ұсынылады, өйткені қазіргі уақытта атқарушылық іс жүргізу борышты толық өтеуге байланысты тоқтатылған жағдайларда бұл міндет жоқ.Бұл қарызды толығымен өтеген борышкерді бұрын осы іс қозғалған әрбір сот орындаушысынан ол шығарған қаулының күшін жоюды сұрауға мәжбүр етеді.Қарызды өтеген сәттен бастап тұлға борышкер болып табылмайтындықтан, оның мүлкіне қатысты шектеу шараларының болуы оның заңды түрде сатып алынған мүлікке конституциялық құқықтарын бұзады, өйткені азамат өзінің жеке меншік құқығына билік ету мүмкіндігінен заңсыз айырылады.Азаматтардың конституциялық құқықтарының бұзылуын болдырмау мақсатында сот орындаушысының мәжбүрлеу шараларын қолдану туралы барлық қаулылардың, оның ішінде алдыңғы орындаушылар шығарған қаулылардың күшін дереу жою міндетін енгізу қажет. |

|  |  |
| --- | --- |
| **Қазақстан Республикасы****Парламентінің депутаттары**  |  |
|  | **Д. Колода** |
|  |  |
|  | **Қ. Сафинов** |
|  |  |
|  | **Л. Сүлеймен** |
|  |  |
|  | **Н. Раззақ** |
|  |  |
|  | **Н. Дементьева** |
|  |  |
|  | **И. Смирнова** |